Onvergeetlik - INK - INK Onvergeetlik - INK
Datum gepubliseer: 30 Mei 2020 Aantal woorde: 184 52 Kere gelees ♥1
Al vergeet ek my woorde
En het ek nie meer volle beheer
Oor my doen en late
Sal ek steeds hierdie weet
Ek sal weet wat liefde is
Sal weet waar my hart veilig rus
Ek sal weet
Aan wie se sy ek behoort
En al maak die jare my ouer
Brand my liefdeskers nie flouer
Al verleer ek als
Sal ek steeds weet wat ek het in jou
Die lewe kan ‘n mens van soveel beroof
Maar dit kan nooit liefdesvlamme uitdoof
Selfs al vergeet ek eendag jou naam
Sal dit onwrikbaar bly staan
Die gevoel in my vir jou sal nie kan taan
Al vergeet ek my drome
En dink die mense daar is nie hoop
Sal my hart steeds sing
En sal dit van dankbaarheid oorloop
Want dit is my oë
Wat iets in jou sal herken
Niks het ek verloor
Ek het jou liefde gewen
“Onvergeetlik” is geskryf en gekomponeer deur André van Wyngaardt©
Vrygestel as enkelsnit op alle goeie digitale platforms soos op 26 Junie 2019